Florin Tănase, atenționat înainte de revenirea la FCSB: ”Foarte important”
Gigi Becali a dezvăluit recent că în proporții de 90 la sută Florin Tănase ar putea reveni la gruparea roș-albastră.
Fost căpitan la FCSB, Florin Tănase a plecat de la noua campioană în 2022. A făcut pasul în străinătate, la Al-Jazira, iar după un singur an petrecut la formația din Emiratele Unite Arabe, s-a transferat în Arabia Saudită, la Al-Okhdood. Acum pare că Tănase se va întoarce acasă, în România, la echipa care l-a consacrat.
Florin Tănase, atenționat înainte de revenirea la FCSB: ”Foarte important”
Raul Rusescu, fost jucător la FCSB, l-a sfătuit pe Florin Tănase să se întoarcă în Berceni mai devreme, pentru a prinde întreaga stagiune de pregătire la gruparea roș-albastră. De asemenea, Rusescu crede că Tănase va fi folosit ca mijlocaș ofensiv, în spatele vârfului.
”Ar fi important să vină devreme, nu în septembrie, adică să prindă pregătirea. Florin Tănase nu se mai întoarce cum a plecat. A plecat din postura de căpitan, dar băieţii de acum au câştigat autoritar titlul. Nu o să mai fie personajul principal în vestiar. Acum, în vestiar sunt Târnovanu, Şut, Olaru... Cred că va juca mai mult în centru: atacant, în spatele vârfului sau inter. Nu-l văd în bandă. E un jucător care te poate ajuta mult mai mult din centru decât din bandă”, a spus Raul Rusescu, potrivit GSP.
Rămâne de văzut acum dacă Gigi Becali va putea pune ”sigiliu” pe revenirea lui Florin Tănase în Superliga României.
La FCSB, jucătorul din Găești și-a trecut în CV 83 de reușite în 228 de apariții. Pe deasupra, Florin Tănase a mai oferit și 41 de pase decisive în aproape 18 mii de minute petrecute în echipamentul formației roș-albastre.
Se rupe Arena Națională! Câte bilete s-au vândut la FCSB - CFR Cluj
„La momentul în care vorbim amândoi, și la momentul la care discutăm sunt peste 52.000 de bilete. S-au mai oprit o mie sau două pentru case. Nu există zone tampon. Se vând foarte multe bilete, cei de la Cluj vor fi băgați fix la inelul 3, la tribună.
Vor fi 10-15, câți vor veni, vor sta acolo. Noi tot timpul ne-am ținut de cuvânt. Dacă au vrut băieții acolo, acolo i-am dus“, a spus Gigi Mustață, la Fanatik.ro.
Urmăriți SPORT.RO și pe Google News